Title: Sjøfartsbygningen 1915-2019
Description: Sjøfartsbygningen i Oslo er et resultat av én manns dristige plan: å samle hele sjøfartsnæringen til ett miljø. Med denne planen skapte Eivind Eckbo et kraftsenter for økonomisk utvikling og bidro til at shipping ble styrket som bærebjelke i norsk økonomi. Sjøfartsbygningen sto ferdig i 1915 som byens største og mest avanserte i sitt slag. De første leietakerne var rederier, skipsmeglere og Norges Handels- og Sjøfartstidende. Bak Sjøfartsbygningens murer har store planer blitt lagt, virksomheter blitt startet og bygget opp - noen til varig suksess, andre til undergang og konkurs. Her har eliten i næringsliv og politikk funnet sammen for å bidra til vekst og økonomi i den unge staten Norge, og denne boken forsøker å gi et bilde av Sjøfartsbygningen og dens byggherre. Advokat Eivind Eckbo (1873-1966) var et eventyr av en personlighet. Han etablerte og eide en rekke bedrifter, var engasjert i kunst og vitenskap, landbruk, teknologi og pedagogikk. Han ble en av sin tids rikeste menn og stiftet legater med formål innen alle sine interessefelt. Eivind Eckbo hadde kontorer i Sjøfartsbygningen i over 50 år, og herfra drev han alt fra flyselskap og sporveisdrift, til landbruk og kunstsamling, hele tiden med fokus på samfunn, utvikling og mesenvirksomhet.
Subjects: Shipping, History, Architecture, Modern Architecture, Buildings, structures, Sjøfartsbygningen (Oslo, Norway)
Places: Norway, Oslo, Oslo (Norway)
People: Eivind Eckbo
Time periods: 20th century, 21st century